36. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ.Η-101719 της 14/28 Ιαν.1970  (ΦΕΚ Β΄61) Περί εξουσιοδοτήσεως Αστυνομικών Αρχών προς έκδοσιν αποφάσεων επιβολής απαγορεύσεων και περιορισμών εις την κυκλοφορίαν εντός και εκτός κατωκημένων περιοχών. Έχοντες υπ’ όψιν: 1.Τας διατάξεις του άρθρ.3 του Κώδικος Οδικής Κυκλοφορίας, κυρωθέντος δια του Ν.Δ.4233/62. 2.Τας υπ’ αριθ.Η-194582/65/1.4.66 (ΦΕΚ Β΄ 243/66) και Η.141299)/11.6.66 (ΦΕΚ Β΄423)/66) ημετέρας αποφάσεις εκδοθείσας εις εκτέλεσιν των ανωτέρω διατάξεων του Κώδικος Οδικής Κυκλοφορίας. 3.Αποβλέποντες δε εις την διευκόλυνσιν του έργου της Κωδικοποιήσεως των σχετικών διατάξεων, δια της ενοποιήσεως εις εν κείμενον των μέχρι τούδε ισχυουσών αποφάσεων, επί του θέματος των αρμοδίων οργάνων προς έκδοσιν αποφάσεως επιβολής απαγορεύσεων και περιορισμών εις την κυκλοφορίαν εντός και εκτός κατωκημένων περιοχών, αποφασίζομεν: 1.Εξουσιοδοτούνται αι Αστυνομικαί Διευθύνσεις Αθηνών και Πειραιώς και η Διεύθυνσις Αστυνομίας Προαστίων Πρωτευούσης δια την περιοχήν της τέως Διοικήσεως Πρωτευούσης και η Διοίκησις Χωροφυλακής Πειραιώς δια την περιφέρειαν του Αστυνομικού Τμήματος Περάματος, όπως εν τη αρμοδιότητί της εκάστη λαμβάνη δι’ αποφάσεών της μέτρα επί των εν παρ.1 (περίοδος πρώτη) και 2 του άρθρ.3 του Κώδικος Οδικής Κυκλοφορίας, αναγραφομένων θεμάτων. 2.Εις ας περιπτώσεις αι αρμάδιαι τεχνικαί Υπηρεσίαι του Υπουργείου Δημ. Έργων, ήθελον ζητήσει δι’ εγγράφου των προς τας ως άνω εξουσιοδοτημένας Αρχάς, την λήψιν των περί ων ή προηγουμένη παράγραφος μέτρων, ένεκεν τεχνικών λόγων, αι Αρχαί αύται δέον όπως προβαίνουν εις την έκδοσιν των σχετικών προς τούτο αποφάσεων. 3.Από της ενάρξεως της ισχύος της παρούσης καταργούνται αι υπ’ αριθ. Η-194582/66 και Η141299/66 ημέτεραι αποφάσεις ως και πάσα προγενεστέρα σχετική επί του ιδίου αντικειμένου διοικητική πράξις. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 